# Raman Pratassièvitx

Raman Dzmitrievitx Pratassièvitx (Minsk, 5 de maig de 1995) —en belorús, «Раман Дзмітрыевіч Пратасевіч»— és un periodista i activista polític belarús. Com a opositor polític des de la dècada de 2010 i a través del seu lideratge a les xarxes socials, va aconseguir coordinar diverses protestes i disturbis contra el govern d'Aleksandr Lukaixenko.
Malgrat la seva petició d'asil polític a Polònia de 2020 atesa la seva recerca com a terrorista per part de Belarús, el maig de 2021 el govern de Lukaixenko va fer desviar forçosament un vol comercial d'Atenes (Grècia) a Vílnius (Lituània) en què hi anava a dins per tal de detenir-lo i processar-lo amb la pena de mort.

## Activisme polític

Pratassièvitx va iniciar els seus estudis a la facultat de periodisme de la Universitat Estatal de Belarús, però en va ser expulsat aviat. Malgrat no haver rebut educació formal, va treballar en diversos mitjans belarussos com a periodista. La seva implicació política va adquirir significativitat quan va crear un grup anti-Lukaixenko a la xarxa social VK, la qual fou piratejada i cessada per les autoritats el 2012. Anys més tard, el 2019 o potser 2020, Pratassièvitx es va traslladar a Polònia.
El 22 de gener de 2020, va anunciar que havia demanat asil polític a Polònia. A partir de llavors, va començar dirigir el canal de Telegram NEXTA juntament amb el seu cocreador Sciapan Pucila. Mesos més tard, l'agost de 2020, i després que les autoritats belarusses provessin d'inhabilitar l'accés a Internet durant les eleccions presidencials de 2020, NEXTA va esdevenir una de les principals fonts d'informació sobre les protestes que van tenir lloc contra el frau electoral comès per Luixaxenko i alhora va esdevenir clau per a l'inici de la coordinació de les protestes i disturbis civils. En només una setmana, el canal va assolir gairebé 800.000 nous subscriptors.
El 5 de novembre de 2020, Pratassièvitx i Pucila van ser acusats per les autoritats de Belarús d'organitzar disturbis (article 293 del Codi Penal de Belarús), accions que atemptaven greument contra l'ordre públic (article 342) i incitació a l'enemistat social basada en l'afiliació professional (article 130, part 3). El 19 de novembre de 2020 i a partir d'aquestes acusacions, el KGB belarús va declarar ambdós activistes com a terroristes.

## Referències

* ↑ Brunner, Simone. «Niemand soll sich sicher fühlen» (en alemany). Die Zeit, 24-05-2021. Arxivat de l'original el 2021-05-24. [Consulta: 24 maig 2021].
* 1 2 3 «Бывший журналист Еврорадио Роман Протасевич попросил убежища в Польше» (en rus). Euroradio, 22-01-2020. [Consulta: 23 maig 2021].
* ↑ 324cat. «Bielorússia fa desviar un avió de Ryanair per detenir un periodista perseguit per Lukaixenko», 23-05-2021. [Consulta: 23 maig 2021].
* 1 2 «Belarus diverts plane to arrest journalist, says opposition | DW | 23.05.2021» (en anglès). Deutsche Welle, 23-05-2020. [Consulta: 23 maig 2021].
* ↑ Sytas, Andrius; Ostroukh, Andrey. «Belarus’s forced landing of Lithuania-bound Ryanair plane sparks outrage» (en anglès). Reuters, 23-05-2021. [Consulta: 23 maig 2021].
* 1 2 3 4 "Мне не по себе от кадров, где люди с дырками в теле". Интервью главреда Nexta - крупнейшего протестного канала в Беларуси
* ↑ Главный редактор Nexta Роман Протасевич уходит из проекта
* ↑ «Кто такой Роман Протасевич: журналист, блогер, «террорист» — биография». Arxivat de l'original el 2021-05-23. [Consulta: 23 maig 2021].
* ↑ Бывший журналист Еврорадио Роман Протасевич попросил убежища в Польше
* ↑ Авторам «Нехта» предъявили обвинения по трем уголовным статьям
* ↑ Belarus KGB Puts Social-Media Channel Creators on Terrorist List